Les perdants n'écrivent pas l'histoire

Les perdants n'écrivent pas l'histoire  ass e lëtzebuergeschen Dokumentarfilm vum Frédéric Fichefet an Edie Laconi aus dem Joer 2001. E behandelt d'Geschicht vun de Spueniekämpfer.

 Ëm wat geet et am Film? 

Tëscht 1936 an 1938 sinn 102 Lëtzebuerger a Spuenien gaange fir am spuenesche Biergerkrich nieft de Republikaner d'Faschisten ze bekämpfen. D'Engagement vun deene Männer a Frae gouf an der ëffentlecher Meenung vun der Zäit laang nëmmen als perséinlech Entscheedung vun e puer Abenteuerer ugesinn, an net als Resistenz géint e Feind dee kuerz drop och dee vu Lëtzebuerg sollt ginn. Lëtzebuerg huet dat Engagement eréischt an den 1980er Joren unerkannt, wéi ugefaange gouf, sech dofir z'interesséieren.De Film op cinergie.beDe Film op neimenster.lu

 Filmproduktioun 

Vum Lëtzebuerger Filmfong krut d'Produktiounsgesellschaft Samsa Film 1998 e Subside an Héicht vun 1,3 Millioune Lëtzebuerger Frang fir de Film, deem säin Aarbechtstitel deemools Ceux qui sont allés war.Rapport d'activité du Ministère de la culture 1998, Mäerz 1999, Säit 201 D'Joer drop koum eng zweet finanziell Hëllef vu 5,4 Millioune Frang dobäi. Den Aarbechtstitel war du Ceux qui sont allés en Espagne.Rapport d'activité du Ministère de la Culture de l'Enseignement supérieur et de la recherche 1999, Mäerz 2000, Säit 218 2001 krut Samsa dunn nach eng "Aide à la promotion" an Héicht vu 302.270 Frang (ronn 7.500 Euro)Rapport Annuel 2001 vum Lëtzebuerger Filmfong, Säit 7.

Am Generique vum Film drécken d'Produzenten dem Henri Wehenkel e spezielle Merci aus. Hien hat schonn 1997 e Buch iwwer d'Spueniekämpfer erausbruecht.

Les perdants n'écrivent pas l'histoire hat seng Première de 24. Abrëll 2011 am Kino Utopialand.lu: « Léiwer dout ewéi rout ! » vum Josée Hansen (19. Abrëll 2001). E war ee vu siwe Filmer, déi wärend der zweeter Editioun vun der "Semaine du documentaire luxembourgeois" gewise gouf, déi den CNA a Samsa Film organiséiert hunn.Rapport d'activité du Ministère de la Culture 2001, Säit 196

 Wat sot d'Press? 

Josée Hansen, d'Lëtzebuerger Land:
Les perdants n'écrivent pas l'histoire est un film sensible, le regard « extérieur » des deux réalisateurs (l'un belge, l'autre français) a contribué à mettre en exergue cette mémoire difficile. C'est impressionnant.

 Um Spaweck 
 De Film op YouTube
 De Film op der Websäit vu Samsa Film
 De Film um Site vum Lëtzebuerger Filmfong

Kategorie:Lëtzebuergesch Filmer
Kategorie:Filmer 2001
Kategorie:Lëtzebuergesch Documentairen